شەفەق نیوز- سەرپولیس ئوستان کوردستان وانگ دا ک دەو ئوستانە، ئی دۆمادۆما، هڤدە لە سەد فێشتر لە هەمیشان مەواد موخدر کریاگەسە دی.
ئەوی وت: لە سەرەتای ساڵ تا وە ئێسە، هزار چل و پەنج کیلوو مەواد دیمنەسه‌وە ک یە یانێ هفدە لە سەد فرەتر لە پارەکەینگەمان.
سەردار عەلی ئازادی وتگە: هەشتا و یەک لە سەد ئی مەوادە تلیاق بییە، شەش لە سەدێ حەشیش و گوڵ، یەک لە سەدێ گراس و شیشە و ئەو دووەی چشتەیلێ ترە.
ئەو ک بەرپرس کوڕ هەماهەنگی نواگیری لە مەواد موخدریش ها ملێ  وت: دەێ نوورەی یەکساڵە، دو هزار و چوار سەد و پەنجا و دو کەسیش ک ئاڵ و ویەر و فرووشتن مەواد کارێیان بییە گرتیمنە و سەد و هێژدە ماشینیش وە سنگ جاجیواز کردن مەواد خەفانیمنە.
ئەوی دۆماقسەگەی یە بی: چل و هەشت لە سەد،  ئەوانەی ک گیریانە دە نوورەی بیس تا سی و دو ساڵانن و بیس و سێ لە سەدێیان هانە نام کار فرەتن مەوادێ سەنعەتی وە نام (شیشە).
وەی هساو، نمام‌ترەو بیین فرووشکارەیل مەواد و مەواد سەنعەتی‌فریەتن، دە ئوستان کوردستان، گەنجووورێ دیرێ دبێ وە باو ک یە خوەێ گووشەجەڕەی سفتێگە ئەڕا ئەوانەیل ک دخوازن بفامن و وڕینەی بانان کوردستان دیرن.
